**KÖZBESZERZÉSI DOKUMENTUMOK**

**Az**

**Energetikai korszerűsítés megvalósítása Hernád településen tárgyú közbeszerzési eljáráshoz**

**Ajánlatkérő nevében eljár:**

**Dr. Pálinkás Csilla**

**Felelős akkreditált közbeszerzési szaktanácsadó**

**Lajstromszám: 00071**

**Tel/Fax: +36 1 301 04 06**

**E-mail:** csilla.palinkas@dhg.hu

**TARTALOMJEGYZÉK**

I. Az ajánlat elkészítésével kapcsolatban az ajánlattevők részére szükséges információkról szóló tájékoztatás 3. oldal

II. Műszaki leírás 5. oldal

III. Az Ajánlat részeként benyújtandó dokumentumok felsorolása 6. oldal

IV. Az elbírálás szempontjai 7. oldal

V. Szerződéstervezet 10. oldal

VI. Nyilatkozatminták 18. oldal

**I. Az ajánlat elkészítésével kapcsolatban az ajánlattevők részére szükséges információkról szóló tájékoztatás**

1.) Az ajánlatot a kötelezettségvállalásra jogosultak cégszerű aláírásával vagy az általuk meghatalmazott személyek aláírásával, folyamatos oldalszámozással, az oldalszámokat is feltüntető tartalomjegyzékkel ellátva, összefűzve, 1 eredeti papíralapú példányban, továbbá egy arról készített elektronikus példányban, CD vagy DVD adathordozón kell benyújtani, zártan, az eljárást megindító felhívásban megadott címre közvetlenül vagy postai úton az ajánlattételi határidő lejártáig. Az ajánlatokat tartalmazó csomagoláson fel kell tüntetni: „Energetikai korszerűsítés megvalósítása Hernád településen – Ajánlat”, valamint, hogy „Ajánlattételi határidő lejárta előtt nem bontható”.

A postán feladott ajánlatot az ajánlatkérő akkor tekinti határidőn belül benyújtottnak, ha annak kézhezvételére az eljárást megindító felhívásban megjelölt címen az ajánlattételi határidőig sor került. A postán feladott ajánlati példányokat tartalmazó csomagon fel kell tüntetni: „Iktatóban nem bontható fel, azonnal a címzetthez továbbítandó!” Az ajánlat, illetve az azzal kapcsolatos postai küldemények elvesztéséből eredő kockázatot az ajánlattevő viseli.

2.) Az ajánlatot az ajánlattevőnek az Ajánlattételi felhívásban, valamint a dokumentációban meghatározott tartalmi és formai követelményeknek megfelelően kell elkészítenie és benyújtania (Kbt. 66.§ (1) bekezdés).

Az ajánlatnak tartalmaznia kell az ajánlattevő kifejezett nyilatkozatát az ajánlattételi felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan (Kbt. 66. § (2) bekezdés).

3.) Az ajánlatnak tartalmaznia kell a Kbt. 67. § (4) bekezdése szerinti nyilatkozatot.

4.) Az ajánlatnak tartalmaznia kell az ajánlattevő, valamint bevonásuk esetén a kapacitásait rendelkezésre bocsátó szervezet (személy) alábbi dokumentumait:

- nyilatkozatot arról, hogy az Ajánlattevő cégkivonata a www.e-cegjegyzek.hu oldalon megtalálható-e, és az a hatályos adatokat tartalmazza-e,

- az ajánlatot aláíró és/vagy nyilatkozatot tevő és/vagy meghatalmazást adó, kötelezettséget vállaló cégjegyzésre jogosult személy(ek) aláírási címpéldánya(i)t, aláírás-mintái,

- a cégkivonatban vagy cégmásolatban nem szereplő kötelezettségvállaló(k) esetében az erre vonatkozó, a meghatalmazott aláírását is tartalmazó írásos meghatalmazást.

5.) Az ajánlattevő, az alvállalkozó(k) és a Kbt. 67. § (3) bekezdése szerinti szervezet (személy) által tett nyilatkozatok egyszerű másolati példányban is becsatolhatók.

6.) Az ajánlattevőnek a Kbt. 66. § (4) bekezdése alapján nyilatkoznia kell, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e.

7.) Tekintettel arra, hogy az ajánlattétel nyelve a magyar, minden idegen nyelven kiállított dokumentum/igazolás mellé csatolni kell azok hiteles magyar fordítását vagy a Kbt. 47. § (2) bekezdése szerint az ajánlattevő általi felelős fordítást.

8.) Az Ajánlattevőnek, amennyiben ajánlata üzleti titkot tartalmaz, a Kbt. 44. § szerinti üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. Ajánlatkérő felhívja a figyelmet a Kbt. 44. § (2) bekezdés rendelkezéseire.

**II. Műszaki leírás**

A közbeszerzési dokumentumok mellékleteiben megtalálhatók műszaki leírások, a szükséges alaprajzok, helyszínrajzok, vázrajzok, valamint a kötelezően kitöltendő árazatlan költségvetés.

**III. Az ajánlat részeként benyújtandó dokumentumok felsorolása**

Az ajánlat részeként benyújtandó igazolások, nyilatkozatok jegyzékét Ajánlatkérő elkészítette. Az iratjegyzék célja Ajánlattevő munkájának megkönnyítése.

A nyilatkozat-minták részben szereplő dokumentumok az Ajánlatkérő által ajánlott minták, Ajánlattevő a saját maga által elkészített nyilatkozatmintákat is becsatolhatja az ajánlatába, azonban utóbbi esetben is kérjük az ajánlat megfelelő összeállításához a Közbeszerzésekről szóló 2015. évi CXLIII. törvényben foglaltakra fokozott figyelemmel lenni!

A: Felolvasólap

B. Tartalomjegyzék

C. Ajánlattevői nyilatkozat a Kbt. 66. § (2) bekezdés szerint

D: Ajánlattevői „Nyilatkozat” – a kis- és középvállalkozásokról, fejlődésük támogatásáról szóló 2004. évi XXXIV. törvény szerint mikro-, kis- vagy középvállalkozásnak minősül-e

E: Ajánlattevői „Nyilatkozat” – a szerződés teljesítéséhez igénybe venni kívánt alvállalkozókról (Kbt. 66. § (6) bekezdés)

F: Cégokmányok;

G: Nyilatkozat a cégkivonat letölthetőségéről;

H: Kbt. 67. § (1) bekezdés szerinti nyilatkozat a Kbt. 62. § (1) bekezdése b – k), m) és q) pontjai szerinti kizáró okok hiányáról és az alkalmassági feltételek teljesüléséről;

I: Ajánlattevői nyilatkozat a Kbt. 67. § (4) bekezdése értelmében;

J: Nyilatkozat felelősségbiztosításról

K: Ajánlattevői „Nyilatkozat” – az eljárást megindító felhívás megküldésétől visszafelé számított 5 év legjelentősebb építési beruházásairól

L: Szakmai ajánlat - Árazott tételes ajánlati költségvetés

**IV. Az elbírálás szempontjai**

1. Az ajánlatok formai és adminisztratív kiértékelését Ajánlatkérő Bírálóbizottsága végzi. Ajánlatkérő a bontásnál előzetesen megvizsgálja, hogy az ajánlatok csomagolása sértetlen-e.
2. Az Ajánlatkérő az összes ajánlattevő számára, azonos feltételekkel a Kbt. 71. §-ában foglaltak szerint teljes körben hiánypótlásra lehetőséget biztosít, továbbá az ajánlatokban található, nem egyértelmű kijelentések, nyilatkozatok, igazolások tartalmának tisztázása érdekében az ajánlattevőktől felvilágosítást kérhet.

A hiánypótlásra vagy a felvilágosítás nyújtására vonatkozó felszólítást az Ajánlatkérő egyidejűleg, közvetlenül, írásban küldi meg az összes ajánlattevő számára, megjelölve a határidőt, továbbá ajánlatonként a pótlandó hiányokat. Mindaddig, amíg bármely ajánlattevő számára hiánypótlásra vagy felvilágosítás nyújtására ajánlatkérő által a felszólításban, illetve értesítésben megjelölt határidő van folyamatban, az ajánlattevő pótolhat olyan hiányokat, amelyekre nézve az ajánlatkérő nem hívta fel hiánypótlásra.

A hiánypótlási felhívás kiküldését követően az Ajánlatkérő újabb hiánypótlást rendel el, ha a korábbi hiánypótlási felhívás(ok)ban nem szereplő hiányt észlel. A korábban megjelölt hiányok a későbbi hiánypótlások során már nem pótolhatók, de önkéntes hiánypótlás az ezzel nem érintett körben ekkor is teljesíthető.

Ajánlatkérő felhívja a figyelmet arra, hogy a Kbt. 71.§ (6) bekezdésében foglaltak alapján nem rendel el az ajánlatkérő újabb hiánypótlást arra vonatkozóan, ha a hiánypótlással az ajánlattevő az ajánlatában korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás.

Ajánlatkérő felhívja a figyelmet a Kbt. 71.§ (8)-(9) bekezdéseiben foglaltakra.

1. Ha az ajánlatkérő az ajánlatban a 71. § (11) bekezdése szerinti értékelés eredményére kiható számítási hibát észlel, annak javítását az ajánlatkérő végzi el úgy, hogy a közbeszerzés tárgya elemeinek tételesen meghatározott értékeit (az alapadatokat) alapul véve számítja ki az összesített ellenértéket vagy más - az ajánlatban megtalálható számításon alapuló - adatot. A számítási hiba javításáról az összes ajánlattevőt egyidejűleg, közvetlenül, írásban, haladéktalanul tájékoztatja az Ajánlatkérő.

4. Amennyiben az ajánlat a megkötni tervezett szerződés tárgyára figyelemmel aránytalanul alacsony árat vagy egyéb aránytalan vállalást tartalmaz, Ajánlatkérő az ajánlatok étékelése során a Kbt. 72.§-ban foglaltak szerint jár el.

5. Az Ajánlatkérő részéről az ajánlatok vizsgálata és értékelése során az ajánlatokkal kapcsolatban esetleg felmerült, s írásban feltett kérdéseit a címzett ajánlattevő cégjegyzésre jogosult képviselője útján köteles megválaszolni. (Amennyiben a válaszlevelet az ajánlattevő cégjegyzésre jogosult képviselőjének felhatalmazása alapján más személy írja alá, a cégjegyzésre jogosult személy által aláírt felhatalmazást szintén csatolni kell a hiánypótláshoz, feltéve, hogy a meghatalmazás nem szerepel az ajánlatban.) Amennyiben az ajánlattevő nem tesz eleget válaszadási, illetőleg indokolási kötelezettségének, az Ajánlatkérő az ajánlatot a Kbt. 73. § (1) bekezdés e) pontja szerinti érvénytelenné nyilvánítja. Mindez nem érinti azt a tényt, hogy az Ajánlatkérő más okból is érvénytelenné nyilváníthassa az ajánlatot, így pl. nem fogadja el az írásos indokolásban foglaltakat.

6. Ajánlatkérő az érvénytelennek nyilvánított ajánlatot nem veszi figyelembe a végső sorrend megállapításakor.

A Kbt. 73.§ (1)-(2), (6) bekezdésében foglalt esetekben Ajánlatkérő az adott ajánlatot érvénytelennek nyilvánítja.

7. Az ajánlatkérő kizárja az eljárásból az ajánlattevőt vagy alvállalkozót, vagy az alkalmasság igazolásában részt vevő szervezetet a Kbt. 74.§ (1) bekezdésében foglaltakat figyelembe véve.

8. Az ajánlatkérő kizárhatja az eljárásból az ajánlattevőt a Kbt. 74.§ (2) bekezdésében foglaltak alapján.

9. Ajánlatkérő csak az érvényesnek minősített ajánlatokat értékeli. Ajánlatkérő az Ajánlattételi felhívásban és a dokumentációban meghatározott feltételeknek megfelelő ajánlatokat a legjobb ár-érték arány szempontja alapján értékeli.

*Értékelés, döntés*

Ajánlatkérő a legjobb ár-érték arány szempontját veszi figyelembe - Kbt. 76. § (2) bekezdés c) pont - az ajánlatok értékelésénél az alábbiak szerint.

|  |  |
| --- | --- |
| **Értékelési szempont megnevezése** | **Súlyszám** |
| 1. Nettó ajánlati ár (HUF) | 70 |
| 2. Jótállás időtartama (hónap) | 15 |
| 3. Teljesítés időtartama (hónap) | 15 |

Az ajánlatok az általános arányosítás és pontozás módszerével kerülnek értékelésre az ajánlattételi felhívásban kifejtett részletezés alapján.

*Értesítés a döntésről*

10. Az ajánlatkérő az ajánlati felhívásban és a dokumentációban meghatározott feltételekhez, az ajánlattevő pedig az ajánlatához az ajánlattételi határidő lejártától van kötve. Az ajánlati kötöttség időtartama: az ajánlattételi határidőtől számított **60 nap**.

Az ajánlatkérő indokolt esetben az ajánlati kötöttség lejártának időpontját megelőzően felkérheti az ajánlattevőket ajánlataiknak meghatározott időpontig történő további fenntartására, az ajánlati kötöttség kiterjesztése azonban nem haladhatja meg az ajánlati kötöttség lejártának eredeti időpontjától számított 60 napot. Amennyiben az ajánlattevő az ajánlatkérő által megadott határidőben nem nyilatkozik, úgy kell tekinteni, hogy ajánlatát az ajánlatkérő által megjelölt időpontig fenntartja. Amennyiben valamelyik ajánlattevő ajánlatát nem tartja fenn, az ajánlati kötöttség lejártának eredeti időpontját követően az eljárás további részében az értékelés során ajánlatát figyelmen kívül kell hagyni.

11. Az ajánlatkérő az ajánlattevőt írásban tájékoztatja az eljárás eredményéről, az eljárás eredménytelenségéről, az ajánlattevő kizárásáról, a szerződés teljesítésére való alkalmatlanságának megállapításáról, ajánlatának a Kbt. 73. § szerinti egyéb okból történt érvénytelenné nyilvánításáról, valamint ezek részletes indokáról, az erről hozott döntést követően a lehető leghamarabb, de legkésőbb három munkanapon belül.

12. Az ajánlatkérő az ajánlatok elbírálásának befejezésekor külön jogszabályban meghatározott minta szerint írásbeli összegezést készít az ajánlatokról. Az ajánlatkérő az ajánlatok elbírálásának befejezésekor az írásbeli összegezést minden ajánlattevő részére egyidejűleg, telefaxon vagy elektronikus úton történő megküldésével teljesíti.

13. A Kbt. 75.§-ában meghatározott esetekben Ajánlatkérő az eljárást eredménytelennek nyilvánítja, kivéve a Kbt. 75. § (2) e) pontja szerinti esetben.

1. A szerződéskötés időpontja:

A szerződéskötés tervezett időpontja: a Kbt. 131. § (6) bekezdésében foglaltak szerint, figyelembe véve a Kbt. 131.§ (8) bekezdésében foglaltakat.

**V. Szerződéstervezet**

**Vállalkozási szerződés**

mely egyrészről **Hernád Nagyközség Önkormányzata** (2376 Hernád, Köztársaság út 47., Azonosító szám (törzs-szám/Cégjegyzékszám): …………, Adószám/adóazonosító jel: ……………..) Képviseli: …………….. polgármester**, mint Megrendelő**

másrészről pedig

Cégnév: **……………………..**

Cégjegyzékszáma: ………….

Adóazonosító:………………..

Székhelye: …………………..

Képviselője: ………………….

Bankszámlaszáma: ……………..

**mint Vállalkozó** között az alábbiak szerint:

Előzmény:

A Megrendelő közbeszerzési eljárást bonyolított Energetikai korszerűsítés megvalósítása Hernád településen tárgyban két részben.

Ajánlattevő az eljárás *I/II. részének* nyertes ajánlattevője lett.

Az ajánlattételi felhívásra a Vállalkozó által benyújtott ajánlat ismeretében a Megrendelő megrendeli a Vállalkozótól, a Vállalkozó pedig elvállalja a jelen szerződés szerinti munkák elvégzését. A Vállalkozó a szerződés teljesítésével kapcsolatos feladatait a jelen szerződés, Vállalkozó érvényes ajánlata, az ajánlattételi felhívás és közbeszerzési dokumentumok szerint köteles végrehajtani, Megrendelő érdekében, annak utasításai szerint, a hatályos jogszabályokkal és szakmai-etikai előírásokkal összhangban. A fentiekben felsorolt dokumentumok egyes rendelkezései között esetleges eltérések esetén elsődlegesen a jelen szerződés, majd a Vállalkozó érvényes ajánlata, majd az ajánlattételi felhívás és közbeszerzési dokumentumok rendelkezései az irányadóak az ellentmondás feloldásához szükséges mértékben.

**1. A szerződés tárgya:**

*Művelődési Ház: 2376 Hernád, Fő u. 149., hrsz: 436/6,*

*Hernádi Csicsergő Bölcsőde: 2376 Hernád, Erdő utca 2., 0125/34*

*Hernádi Polgármesteri Hivatal: 2376 Hernád, Köztársaság út 47., hrsz: 740 épülete külső hőszigetelése, valamint a nyílászárók cseréje. (I. rész)/*

*Művelődési Ház: 2376 Hernád, Fő u. 149., hrsz: 436/6,*

*Hernádi Csicsergő Bölcsőde: 2376 Hernád, Erdő utca 2., 0125/34*

*Hernádi Polgármesteri Hivatal: 2376 Hernád, Köztársaság út 47., hrsz: 740 épületére napelemes rendszer telepítése. (II. rész)*

Az elvégzendő munkák részletes leírását Vállalkozónak a jelen szerződés 1. sz. mellékletét képező szakmai ajánlat tartalmazza.

**2. A vállalkozói díj**

2.1 A szerződésben rögzített kivitelezési feladatok ellenértéke a közbeszerzési eljárásban megajánlott vállalási díj, - melyet részletezve a szerződés mellékletét képező ajánlati költségvetés tartalmaz:

Nettó ajánlati ár: ……………………… Ft

+Áfa ………... Ft.

Összesen: …………………………... Ft.

2.2 A Vállalkozó kijelenti, hogy az általa vállalt ár minden olyan költséget tartalmaz, amely a jelen szerződés tárgyát képező munkák teljes körű megvalósításához szükséges. Az átalányár tartalmazza a kivitelezés tárgyának rendeltetésszerű használatához szükséges munka és anyagok ellenértékét.

**3. A szerződés teljesítése, határidői, átadás-átvételi eljárás**

3.1 A munkaterület átadásának tervezett időpontja: a szerződés hatályba lépésétől számított 15 nap.

3.2 Befejezési határidő: a szerződés hatályba lépésétől számított ……. hónap.

A Vállalkozó előteljesítésre jogosult.

**4. A szerződés teljesítése**

A kivitelezés akkor tekinthető teljesítettnek, ha az e pontban foglaltak együttesen fennállnak.

4.1 A kivitelezés a Megrendelő által jóváhagyott dokumentáció alapján I. osztályú minőségben hiány- és hibamentesen, rendeltetésszerű használatra alkalmas állapotban elkészült, és az átadás-átvételi jegyzőkönyv lezárásra került.

4.2 Vállalkozó jegyzék szerint átadta Megrendelő részére az Építési szerződés tárgyát képező munka Megvalósulási dokumentációját, beleértve a berendezések garancialeveleit, a 9.9. pont szerinti dokumentumokat, valamint a kivitelezői nyilatkozatot, melyben Vállalkozó igazolja és szavatolja a hatályos szabványok szerinti munkavégzést.

**5. Fizetési feltételek, ütemezés**

5.1 Felek megállapodnak, hogy Vállalkozó előlegszámla benyújtására jogosult. (Kbt. 135. § (9) bekezdés). Tekintettel a szállítói finanszírozásra nyertes ajánlattevő 30%-os szállítói előleget igényelhet közvetlenül a közreműködő szervezettől.

5.2 A szállító a 272/2014. (XI.5.) Korm.rendelet (Rendelet) alapján választása szerint

a) biztosítékot nyújt a szerződés elszámolható összegének 10%-a és az igényelt szállítói előleg különbözetére jutó támogatás összegének megfelelő mértékben az irányító hatóság javára a Kbt. 134. § (6) bekezdése vagy a 83. § (1) bekezdése szerint, vagy

b) nem nyújt biztosítékot, ebben az esetben a Rendelet 1. melléklet 134.4. pontja alkalmazandó.

5.3 Vállalkozó 2 db részszámla és 1 db végszámla benyújtására jogosult. A számlák benyújtásnak feltétele a Megrendelő által aláírt teljesítésigazolás. Az elvégzett munkák számlázása az alábbi ütemezés szerint történik:

1. sz. Részszámla:

Műszaki tartalom: A támogatott munkák 50%-os készültségi foka.

Építési-szerelési munka nettó ára: ………………………... Ft

Áfa 27% ………….. Ft

Összesen: ………….. Ft

1. sz. Részszámla:

Műszaki tartalom: A támogatott munkák 75%-os készültségi foka.

Építési-szerelési munka nettó ára: ………………………... Ft

Áfa 27% ………….. Ft

Összesen: ………….. Ft

Végszámla

Műszaki tartalom: 100 %-os készültségi fok. A sikeresen - hiba- és hiánypótlás-mentesen - lezárt átadás-átvételi eljárást követően nyújtható be.

Építési-szerelési munka nettó ára: ………………………... Ft

Áfa 27% ………….. Ft

Összesen: ………….. Ft

**6. Pénzügyi elszámolás**

6.1. Vállalkozó 1 db előlegszámlát, az elvégzett munkákról 2 db részszámlát, majd végszámlát állít ki, és annak négy példányát Megrendelő rendelkezésére bocsátja.

6.2. A Szerződésben rögzítettek szerinti elszámoláshoz – teljesítésigazoláshoz – csatolni kell minden olyan iratot, igazolást, nyilatkozatot, amely az elszámolás hitelességét és esedékességét alátámasztja és amit jogszabály ír elő, illetve a Műszaki Ellenőr szükségesnek tart a számla igazolásához.

6.3. A részszámlát, valamint végszámlát – Műszaki Ellenőr általi – teljesítésigazolást, illetve az elkészült teljes munka befejezés igazolását követően jogosult a Vállalkozó benyújtani.

A részszámla, végszámla kifizetése átutalás útján, a számlák kézhezvételét követő 30 napon belül történik a Kbt. 135. § (1) és (5) bekezdéseiben, valamint a Ptk. 6:130. § (1) és (2) bekezdésében foglaltak, a 322/2015. (X.30.) Korm. rendelet és a 272/2014. (XI.5.) Korm. rendelet alapján történik. Megrendelő az adózás rendjéről szóló 2003. évi XCII. tv. 36/A §-a figyelembevételével teljesít kifizetéseket.

A kifizetés teljesítése Vállalkozó …………… banknál vezetett, …………………………. sz. számlájára való átutalással történik.

6.4 Az aláírt, cégbélyegzővel, teljesítésigazolással és valamennyi mellékletével ellátott számlát a Megrendelőnek át kell adni, vagy postai úton – székhelyére címezve - kell eljuttatni.

6.5 Késedelmes számlakifizetés esetén Vállalkozó jogosult a Ptk. 6:155 § (1) bekezdésben meghatározott szerinti késedelmi kamat felszámítására.

6.6 Vállalkozó a jelen szerződés teljesítése során a Megrendelővel szemben keletkező követeléseit harmadik személyre csak a Megrendelő előzetes írásbeli hozzájárulásával jogosult engedményezni.

**7. Kötbér**

7.1 Vállalkozó a szerződéstől való egyoldalú elállása esetén, vagy amennyiben a szerződés teljesítése a Vállalkozónak felróható ok következtében meghiúsul, meghiúsulási kötbér fizetésére köteles, melynek mértéke a bruttó szerződéses összeg 10%-a.

7.2 A szerződés késedelmes, vagy hibás teljesítése esetén a kötbér napi mértéke a bruttó szerződéses érték 0,5%-a, de összesen legfeljebb 20%.

7.3 A kötbér kifizetése nem érinti a Megrendelő azon jogát, hogy a szerződésszegéssel okozott és a kötbér összegével nem fedezett kárának megtérítését követelje.

7.4 Amennyiben a fizetendő kötbér összege eléri a bruttó szerződéses érték 20%-át, Megrendelő – a Vállalkozóval szembeni kártérítési kötelezettség nélkül – a szerződést azonnali hatállyal felmondhatja, vagy attól elállhat.

**8. A szerződés egyéb biztosítékai**

8.1. Vállalkozó valamennyi elvégzett munkára ……. hónap jótállást vállal. A jótállási idő kezdetét a sikeres műszaki átadás-átvételi eljárás lezárásának időpontjától kell számítani. Hibás teljesítés esetén a Vállalkozó a jótállási idő alatt felismert/feltárt hibák kijavítását 5 munkanapon belül köteles megkezdeni, és a műszakilag indokolt időtartamon belül befejezni.

8.2. Vállalkozó kijelenti, hogy rendelkezik *53.000.000- Ft/év (I. rész) / 6.500.000 Ft/év (II. rész)* értékű, építési-szerelési felelősségbiztosítási szerződéssel. A felelősségbiztosításnak ki kell terjednie minden olyan követelésre, amely jelen szerződéssel összefüggésben harmadik személynek okozott személyi sérülések és dologi károk, valamint az ezekre visszavezethető vagyoni károk következtében jelentkeznek. A Vállalkozó köteles a felelősségbiztosítást jelen szerződés hatálya alatt fenntartani.

Vállalkozó köteles a felelősségbiztosítás kedvezményezettjeként Megrendelőt megjelölni. Vállalkozó által megkötött biztosításnak ki kell terjednie a Megrendelőnél a jelen szerződés Vállalkozó általi teljesítésével összefüggően esetleg felmerülő minden olyan veszteségre, követelésre is, amely harmadik személynek a Vállalkozó által okozott személyi sérülések, dologi károk, valamint az ezekre visszavezethető károk következtében jelentkeznek.

Vállalkozó kötelezettséget vállal arra, hogy a beruházás során bekövetkező mindennemű káreseményt haladéktalanul bejelent Megrendelőnek a kárbejelentés és rendezés érdekében történő mielőbbi szakszerű eljárás lefolytatásának előmozdítására. A bejelentés elmulasztásából eredő következmények a Vállalkozó terhére esnek.

A Felek rögzítik, hogy amennyiben a Megrendelő kedvezményezettként bármely káresemény következtében kártérítést kap, úgy a Vállalkozó abban az esetben sem mentesül a kár – meg nem térült részének – megtérítése, vagy a maradéktalanul szerződésszerű teljesítés alól.

**9. A Felek jogai és kötelezettségei:**

9.1 A Megrendelő köteles a műszaki dokumentációt (papíralapút) 3 példányban Vállalkozó részére jelen szerződés aláírásával egyidejűleg átadni.

9.2 Megrendelő köteles a munkaterületet munkavégzésre alkalmas állapotban Vállalkozó részére átadni, egyben szavatolja, hogy a szerződés teljesítését harmadik személy joga nem korlátozza.

9.3 Megrendelő köteles a munkálatokat legalább 8 naponként ellenőrizni, és észrevételeit az építési naplóban rögzíteni.

9.4 A munkaterület őrzéséről a kivitelezés teljes időtartama alatt Vállalkozó saját költségén gondoskodni köteles.

9.5 Vállalkozó kötelezettsége és felelőssége az építési és felvonulási terület vagyon- és tűzvédelmének biztosítása, valamint a munkavédelmi előírások betartása. Vállalkozónak úgy kell munkáját megszerveznie, hogy a Hivatal zavartalan működését semmiképpen ne akadályozza. Fenti kötelezettségének megszegéséből, valamint a tevékenységéből eredő bárkinek okozott minden kárért Vállalkozó teljes felelősséggel tartozik.

9.6 A Vállalkozó köteles a munkaterület átadás-átvételének időpontjától az „Építési naplót” (e-napló) megnyitni és vezetni a 191/2009. (IX.15.) Kormányrendelet szerint.

 A naplóban kell a megvalósítással és a Megrendelő helyszíni ellenőrzésével kapcsolatos megjegyzéseket megtenni.

9.7 Vállalkozó hetente koordinációs értekezletet tart, amelyen a Megrendelő jogosult részt venni.

9.8 Vállalkozó a műszaki dokumentációban a gazdasági-műszaki paramétereket, az ellenszolgáltatást és a teljesítési határidőt nem érintő változásokat is csak a Megrendelő egyetértésével és előzetes írásbeli hozzájárulásával hajthat végre.

9.9 A kivitelezés során csak a hatályos jogszabályokban és rendeletekben előírt minőséggel rendelkező anyagok, szerelvények, stb. használhatók fel, melyet Vállalkozó a Megvalósulási dokumentációban köteles műbizonylattal, minőségi tanúsítvánnyal, vagy egyéb hiteles módon igazolni.

9.10 Ha a Vállalkozó a dokumentációban leírt anyagokat az időben való megrendelés biztosítása mellett beszerezni nem tudja, úgy a Megrendelő egyetértése és előzetes írásbeli jóváhagyása után jogosult időben beszerezhető, azonos műszaki paraméterekkel bíró, és azonos használati értékű más anyagokkal helyettesíteni. Az anyagváltozás miatti esetleges többletköltség a Vállalkozót terheli.

9.11 Ha egyes munkarészeket a Vállalkozó beépít (eltakar), köteles a megrendelőt az ellenőrzés érdekében előzetesen, megfelelő időben, de legalább az eltakarást 24 órával megelőzően a tervezett beépítésről értesíteni.

9.12 Vállalkozó köteles az átadás-átvételi eljárást előkészíteni, és annak időpontjáról Megrendelőt 8 nappal korábban írásban értesíteni.

9.13 Megrendelő az átadás-átvételi eljárás során megvizsgálja a teljesítés szerződésszerűségét. Jegyzőkönyvben rögzíti a felfedezett hiányosságokat, hibákat, határidőt állapít meg a kijavításukra.

9.14 Vállalkozó köteles az átadás-átvételi jegyzőkönyvben megállapított hibákat, hiányosságokat az ott megadott határidőre, saját költségén kijavítani.

9.15 Felek a sikeres átadás-átvételi eljárástól számított egy év elteltével utó-felülvizsgálati eljárást tartanak. Az utó-felülvizsgálati eljárás megszervezése és előkészítése Megrendelő kötelezettsége.

**10. Egyéb rendelkezések**

10.1. Szerződő felek kifejezik készségüket, hogy a jelen szerződés teljesítése érdekében az elvárható módon együttműködnek.

10.2. Megrendelő képviselője: ……..................................

Vállalkozó képviselője: …………………………….

Felelős műszaki vezető: …………………………….

10.3 Felek a szerződés teljesítése során kötelesek folyamatosan együttműködni. Ennek során minden olyan akadályról vagy körülményről, amely a szerződés teljesítésére lényeges kihatással lehet, kötelesek egymást haladéktalanul értesíteni. A Felek a felmerülő vitás kérdéseket elsősorban a peres út mellőzésével, közvetlen tárgyalások útján kísérlik megrendezni. A szerződést érintő kérdésekben a kapcsolattartás módja a cégszerűen aláírt levél.

10.4 Alvállalkozó igénybevételére Vállalkozó a Kbt. 138. §-a szerint jogosult. Az alvállalkozók tevékenységéért a Vállalkozó, mint generálvállalkozó teljes körűen és teljes felelősséggel tartozik.

10.5 Szerződő felek tudomásul veszik, hogy a szerződés csak a Kbt. 141. §-ában foglalt feltételek fennállása esetén módosítható.

10.6 Szerződő Felek tudomással bírnak arról, hogy a szerződés teljesülése során az adózás rendjéről szóló 2003. évi XCII. törvény 36/A. §-ában foglalt rendelkezéseket alvállalkozó (alvállalkozók) igénybevétele esetén alkalmazniuk kell.

10.7 Vállalkozó vállalja, hogy nem fizet, illetve számol el a szerződés teljesítésével összefüggésben olyan költségeket, amelyek a 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak; valamint

a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a 143. § (3) bekezdése szerinti ügyletekről a Megrendelőt haladéktalanul értesíti.

10.8 Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

Fenti esetek szerinti felmondás esetén Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

10.9 Megrendelő a szerződést felmondhatja, vagy a szerződéstől elállhat a Kbt. 143. § (1) és (2) bekezdéseiben rögzített esetekben.

10.10 A szerződés teljesítése során a jelen szerződésben nem idézett, a Kbt. a szerződés teljesítésére vonatkozó rendelkezései kötelező erővel bírnak.

10.11 A jelen szerződésben nem szabályozott kérdésekben a Ptk., a Kbt., a 322/2015. (X.30.) Korm. rendelet, a 272/2014. (XI.5.) Korm. rendelet és a szakmai jogszabályok rendelkezései irányadóak.

Jelen szerződés 7 oldalból áll, melyet Felek oldalanként szignáltak, valamint csatolva az ..…….számú mellékletek.

Jelen vállalkozási szerződést a felek elolvasták, megértették, és mint akaratukkal mindenben megegyezőt, helybenhagyólag aláírták.

Budapest, 2017. ……………

…………………………………. …………………………….

…………… …………

Megrendelő Vállalkozó

A szerződés elválaszthatatlan mellékletét képezi:

- Vállalkozó, mint nyertes ajánlattevő szakmai ajánlata

**VI. Nyilatkozatminták**

**A.**

**FELOLVASÓLAP**

1. **Az ajánlattevő**
	1. **Neve (megnevezése)**
	2. **Székhelyének címe:**
	3. **Cégjegyzékszáma:**
	4. **Adószáma:**
	5. **Kapcsolattartó:**
	6. **Elérhetősége (telefon, fax, e-mail):**
2. **Az ajánlat (a közbeszerzés) tárgya:**

***Energetikai korszerűsítés megvalósítása Hernád településen***

*I. rész:*

*Ajánlati ár: nettó………………… Ft + ÁFA*

*Jótállás időtartama: ……………. hónap*

*Teljesítés időtartama: ………….. hónap*

*II. rész:*

*Ajánlati ár: nettó………………… Ft + ÁFA*

*Jótállás időtartama: ……………. hónap*

*Teljesítés időtartama: ………….. hónap*

Kelt …………………., 20…….év……hó……napján

|  |
| --- |
|  |
| (Cégszerű aláírás a kötelezettség-vállalásra jogosult/jogosultak, vagy aláírás a meghatalmazott/meghatalmazottak részéről) |

**C.**

**Az ajánlatkérő kifejezett „Nyilatkozat”- a**

**a Kbt. 66. § (2) bekezdésében előírt tartalommal**

Alulírott/alulírottak, ………………………………………. mint a …………………………………………………………………... (cég megnevezése, címe) kötelezettség/vállalásra jogosultja/jogosultjai kijelentem/kijelentjük, hogy az Energetikai korszerűsítés megvalósítása Hernád településen tárgyú közbeszerzési eljárás eljárást megindító felhívásában, valamint az ahhoz kapcsolódó dokumentációban, továbbá az ajánlattevők által feltett kérdésekre kapott válaszokban meghatározott követelményeket megismertük, és azokat kötelezőként, feltételek nélkül elfogadjuk.

Egyúttal nyilatkozom/nyilatkozunk, hogy az ajánlatkérő által készített dokumentáció részét képező szerződés-tervezetet változatlan tartalommal és feltétel nélkül, teljes körűen elfogadjuk, és nyertességünk és a szerződés-tervezetben rögzített és vállalt kötelezettségeinket maradéktalanul, a

 I. rész

Nettó ajánlati ár: …………………………………….. Ft

 II. rész

Nettó ajánlati ár: …………………………………….. Ft

+ az adófizetési kötelezettség keletkezésének napján érvényes ÁFA mértékével növelt maximált ellenszolgáltatási összegért teljesítjük a felhívásban meghatározott teljesítési határidőre.

Kelt …………………., 20…….év……hó……napján

|  |
| --- |
|  |
| (Cégszerű aláírás a kötelezettség-vállalásra jogosult/jogosultak, vagy aláírás a meghatalmazott/meghatalmazottak részéről) |

**D.**

**Ajánlattevő „Nyilatkozat” – a,**

**hogy a kis- és középvállalkozásokról, fejlődésük támogatásáról**

**szóló 2004. évi XXXIV. törvény szerint mikro-, kis- vagy középvállalkozásnak**

**minősül-e**

Alulírott/alulírottak, ………………………………………. mint a …………………………………………………………………... (cég megnevezése, címe) kötelezettségvállalásra jogosultja/jogosultjai kijelentem/kijelentjük, hogy cégünk a kis- és középvállalkozásokról, fejlődésük támogatásáról szóló törvény szerint

mikro-, vagy

kis-, vagy

középvállalkozásnak minősül, vagy

\* nem tartozik a fenti törvény hatálya alá.

Kelt …………………., 20…….év……hó……napján

|  |
| --- |
|  |
| (Cégszerű aláírás a kötelezettség-vállalásra jogosult/jogosultak, vagy aláírás a meghatalmazott/meghatalmazottak részéről) |

\*a megfelelő aláhúzandó

**E.**

**Ajánlattevő „Nyilatkozat” – a**

**a szerződés teljesítéséhez igénybe venni kívánt alvállalkozókról**

**(Kbt. 66. § (6) bekezdés)**

Alulírott/alulírottak, ………………………………………. mint a …………………………………………………………………... (cég megnevezése, címe) az Energetikai korszerűsítés megvalósítása Hernád településen tárgyú közbeszerzési eljárásban kötelezettség/vállalásra jogosultja/jogosultjai az alábbi nyilatkozatot teszem/tesszük:

1/A. A Kbt. 66. § (6) bekezdése alapján a közbeszerzés azon részének/részeinek megnevezése, amelynek teljesítéséhez alvállalkozót/alvállalkozókat kívánunk igénybe venni:

………………………………………….

1/B. Az ezen részek tekintetében igénybe venni kívánt és az ajánlat benyújtásakor már ismert alvállalkozók:

……………………………………..

vagy

2.\* A szerződés teljesítéséhez, illetve az alkalmasság igazolásához alvállalkozót nem veszünk igénybe.

Ajánlatunkat az alábbi rész tekintetében nyújtjuk be:

I. rész / II. rész (kérjük aláhúzással jelölni)

Kelt …………………., 20…….év……hó……napján

|  |
| --- |
|  |
| (Cégszerű aláírás a kötelezettség-vállalásra jogosult/jogosultak, vagy aláírás a meghatalmazott/meghatalmazottak részéről) |

\* a megfelelő aláhúzandó

**F.**

**ELŐLAP**

**Cégokmányok**

**A cégokmányokat az alábbiaknak kell külön-külön csatolni az ajánlatban:**

* Ajánlattevő (közös ajánlattevők)
* bevonásuk esetén az alkalmasság igazolására igénybe vett más szervezet.

**Az alábbiak szerint:**

* nyilatkozat arról, hogy a hatályos cégadatokat tartalmazó cégkivonat a www.e-cegjegyzek.hu honlapról letölthető-e, amennyiben nem, úgy az ajánlatban csatolni kell a hatályos és érvényes cégkivonatot/cégmásolatot
* az ajánlatot aláíró és/vagy nyilatkozatot tevő, kötelezettséget vállaló cégjegyzésre jogosult személy(ek) aláírási címpéldánya, aláírás mintái,
* a cégkivonatban (vagy cégmásolatban) nem szereplő kötelezettségvállaló(k) esetében az erre vonatkozó, a meghatalmazott aláírását is tartalmazó írásos meghatalmazás

**G.**

**NYILATKOZAT**

**cégkivonat letölthetőségéről**

Alulírott/alulírottak ……………………….…….…………….., mint a(z) ……………… …………….……………………………………………………….. (cégnév, székhely) kötelezettségvállalásra jogosultja/jogosultjai az alábbi nyilatkozatot teszem/tesszük:

a) cégkivontunk letölthető a [www.e-cegjegyzek.hu](http://www.e-cegjegyzek.hu) honlapról, továbbá a letölthető cégkivonat az érvényes és hatályos adatokat tartalmazza;

b) cégkivonatunk nem tölthető le a [www.e-cegjegyzek.hu](http://www.e-cegjegyzek.hu) honlapról, vagy az nem a hatályos adatokat tartalmazza, ezért jelen ajánlatunkhoz csatoljuk a hatályos és érvényes cégkivonatot vagy cégmásolatot

Kelt …………………., 20…….év……hó……napján

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (Cégszerű aláírás a kötelezettség-vállalásra jogosult/jogosultak, vagy aláírás a meghatalmazott/meghatalmazottak részéről) |

**H.**

**Nyilatkozat a Kbt. 67. § (1) bekezdése alapján**

**a Kbt. 62. § (1) bekezdés b – k), m) és q) pontjaiban felsorolt kizáró okok hiányáról és az alkalmassági feltételek teljesüléséről**

Alulírott/alulírottak, ………………………………………. mint a …………………………………………………………………... (cég megnevezése, címe) kötelezettség/vállalásra jogosultja/jogosultjai az Energetikai korszerűsítés megvalósítása Hernád településen tárgyú közbeszerzési eljárásban – a Kbt. 67. § (1) bekezdésében foglaltakra tekintettel - kijelentem/kijelentjük, hogy cégünk nem tartozik a Kbt. 62. § (1) bekezdés b – k), m) és q) pontjaiban felsorolt kizáró okok hatálya alá, valamint az alkalmassági feltételek cégünk vonatkozásában teljesülnek.

A Kbt. 62. § (1) bekezdés k) pont kb) alpontja vonatkozásában az alábbi nyilatkozatot teszem:\*

1. Ajánlattevő olyan társaságnak minősül, amelyet szabályozott tőzsdén jegyeznek.

2.A. Ajánlattevő olyan társaságnak minősül, amelyet szabályozott tőzsdén nem jegyeznek, ezért a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pontja ra)-rb) vagy rc)-rd) alpontja szerint definiált tényleges tulajdonosok nevét és állandó lakhelyét az alábbiak szerint bemutatom:

|  |  |
| --- | --- |
| **Tulajdonos neve** | **Állandó lakhelye** |
|  |  |
|  |  |

2.B. Ajánlattevőnek nincs a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pontja ra)-rb) vagy rc)-rd) alpontja szerint definiált tényleges tulajdonosa.

Kelt …………………., 20…….év……hó……napján

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (Cégszerű aláírás a kötelezettség-vállalásra jogosult/jogosultak, vagy aláírás a meghatalmazott/meghatalmazottak részéről) |

\* Kérjük a megfelelő **válaszokat** egyértelműen jelölni, illetve egyértelmű nyilatkozatot tenni.

**I.**

**NYILATKOZAT**

**a Kbt. 67. § (4) bekezdése szerint**

Alulírott/alulírottak, ………………………………………. mint a …………………………………………………………………... (cégnév, székhely) kötelezettség/vállalásra jogosultja/jogosultjai az Energetikai korszerűsítés megvalósítása Hernád településen tárgyú közbeszerzési eljárásban az alábbi nyilatkozatot teszem/tesszük:

a szerződés teljesítéséhez nem veszünk igénybe a Kbt. 62. § (1) bekezdés b – k), m) és q) pontjaiban foglalt kizáró okok hatálya alá eső alvállalkozót, valamint az alkalmasság igazoláshoz igénybe vett más szervezet nem tartozik a Kbt. 62. § (1) bekezdés b – k), m) és q) pontjaiban foglalt kizáró okok hatálya alá.

Ajánlatunkat az alábbi rész tekintetében nyújtjuk be:

I. rész / II. rész (kérjük aláhúzással jelölni)

Kelt …………………., 20…….év……hó……napján

(cégszerű aláírás a kötelezettségvállalásra

jogosult/jogosultak, vagy aláírás a

meghatalmazott/meghatalmazottak részéről)

**J.**

**NYILATKOZAT**

**a felelősségbiztosítási szerződés közbeszerzési eljárás tárgyára való megkötésének vállalásáról**

Alulírott/alulírottak, ………………………………………. mint a …………………………………………………………………... (cégnév, székhely) kötelezettség/vállalásra jogosultja/jogosultjai az Energetikai korszerűsítés megvalósítása Hernád településen tárgyú közbeszerzési eljárásban kijelentem/kijelentjük, hogy cégünk nyertessége esetén *az I. rész tekintetében 53.000.000 Ft, /a II. rész tekintetében 6.500.000 Ft/év értékű\**, a vonatkozó szerződés hatályáig érvényes építési-szerelési felelősségbiztosítási szerződést köt, illetve a meglévő biztosítási szerződését jelen közbeszerzés tárgyára együttesen, a vonatkozó szerződés hatályáig kiterjeszti.

Tudomásul veszem/vesszük, hogy az érvényes felelősségbiztosítási szerződés megléte az építési vállalkozási szerződés aláírásának előfeltétele.

A vonatkozó biztosítási kötvény másolatát a szerződés aláírása időpontjában Ajánlatkérőnek átadjuk.

Kelt …………………., 20…….év……hó……napján

(cégszerű aláírás a kötelezettségvállalásra

jogosult/jogosultak, vagy aláírás a

meghatalmazott/meghatalmazottak részéről)

\* a megfelelő aláhúzandó

**K.**

**Ajánlattevői „Nyilatkozat”**

**az eljárást megindító felhívás megküldésétől visszafelé számított öt év legjelentősebb építési beruházásairól**

**(321/2015. (X. 30.) Korm. rendelet 23 §. szerint)**

Alulírott/alulírottak, ………………………………………. mint a …………………………………………………………………... (cégnév, székhely) kötelezettség/vállalásra jogosultja/jogosultjai az Energetikai korszerűsítés megvalósítása Hernád településen tárgyú közbeszerzési eljárásban ezúton nyilatkozom a beszerzés tárgyában az eljárást megindító felhívás megküldésétől visszafelé számított öt év legjelentősebb építési beruházásairól:

1. Teljesítés ideje (kezdő és befejezés dátuma év- hónap-nap pontossággal):
2. Teljesítés helye:
3. Szerződést kötő másik fél:
4. Szerződés tárgya:
5. Építési beruházás mennyisége:

Továbbá ezúton nyilatkoz(unk)om, hogy a teljesítés az előírásoknak és a szerződésnek megfelelően történt.

Ajánlatunkat az alábbi rész tekintetében nyújtjuk be:

I. rész / II. rész (kérjük aláhúzással jelölni)

Kelt …………………., 20…….év……hó……napján

|  |
| --- |
|  |
| (Cégszerű aláírás a kötelezettségvállalásra jogosult/jogosultak, vagy aláírás a meghatalmazott/meghatalmazottak részéről) |

**L.**

**SZAKMAI AJÁNLAT**

Ellenjegyzem:

Bp. 2017. 11. 22.

